Artur Boruc

Pogon Siedlce

Artur Boruc startet sin fotballkarriere her. Han deltok i Dana Cup i Danmark som juniorspiller. Debuten for førstelaget i Pogoń Siedlce var mot Orlęta Łuków i sesongen 1995/1996. I sesongen 1997/1998 begynte han å spille for polske aldersbestemte landslag, han spilte for U-17, U-18 og U-19, og ble ble senere linket til Legia Warszawa.

Dolcan Zabki

I 1999, da Artur kom til Warszawa, var klubbens førstekeeper Grzegorz Szamotulski. Artur spilte sammen med Wojciech Kowalewski på andrelaget, uten muligheter til førstelagsspill. Han hadde selv uttalt: «Den eneste sjansen for meg var å bli lånt ut». På våren 2001 ble han lånt ut til 2.-divisjonslaget Dolcan Ząbki, der han spilte inntil slutten av våren. Høsten samme sesong begynte han å trene med førstelaget til Legia. På dette tidspunktet var førstevalget i Legia Zbigniew Robakiewicz. Da Zbigniew forlot Legia, gikk førstevalget til Wojciech Kowalewski, som akkurat hadde kommet tilbake fra utlån til Grodzisk Wielkopolski. Men da Wojciech hadde bestemt seg for å forlate Legia til fordel for Donetsk, fikk endelig Boruc sjanse til førstelagspill.

Legia Warszawa

Boruc gjorde sin debut på førstelaget i sesongen 2001-02. Han spilte fem kamper, og var med på å vinne det polske seriegullet i Orange Ekstraklasa, neste sesong ble han utlånt til Dolcan Ząbki. Hans første mål i karrieren kom på et straffespark mot Widzew Łódź i sesongen 2004-05.
Boruc ble utlånt til Celtic tidlig på våren i 2005-sesongen. Mange Europeiske Storklubber viste interesse for Boruc. Etter prøvespill hos Arsenal FC bestemte Boruc seg til slutt for å signere for The Bhoys

Celtic

Artur Boruc debuterte for Celtic i 2005 og siden da har han spilt en sentral rolle for Celtic, når de har vunnet to skotske mesterskapstitler. Han har også betydd mye for laget i Champions League, og i matchen mot Manchester United der han reddet en avgjørende straffe som ble tatt av franskmannen Louis Saha kampen endte 2-1 til Celtic.
Artur Boruc har også skapt en hel del kontrovers i løpet av tiden i Celtic, flere ganger har han utpekt motstanderfans, spesielt i derbyoppgjøret med Rangers FC. Han pleier å velsigne seg før hver match da dette er en «katolsk skikk», dette provoserer store deler av Rangers fans som overveiende består av protestanter. Boruc har også løpt æresrunden inne på Rangers arena med Celtic-flagget når det har vært klart at klubben har vunnet det skotske mesterskapet. Han har også gjort «L-tegnet» (i honnør for hans forrige klubb Legia Warszawa, da klubblogoen er en L) og mer upassende gester mot motstanderfans bak målet. Flere av disse hendelsene har blitt politianmeldt og anmeldt til det skotske fotballforbundet, men Boruc er blitt frikjent.
Han har uttalt at han ville søke etter klubbskifte sommeren 2008. Han har tidligere avslått en overgang til AC Milan. Han har vært lenket til Europeiske storklubber som AC Milan, Manchester United, Tottenham, Arsenal, Aston Villa og Bayern München. Sistnevnte er en av klubbene som ønsket seg spilleren mest, fordi Oliver Kahn la opp sommeren 2008.
Borucs høydepunkt i løpet av 2008-sesongen var Uefa-cupen og EM, der han storspilte. Siste halvdel av 2008-sesongen gjorde Boruc en del tabber. Mye skyldtes bakrus. Ifølge han var dette et resultat av at han hadde vært depressiv i den perioden der hans kone Katarzyna hadde slått opp, bare 2 måneder etter at de hadde fått sitt første barn sammen .
7. januar 2009 er det nye spekulasjoner om at Boruc er på vei vekk fra Celtic. Denne gangen er det Atlético Madrid og Newcastle som er villig til å legge inn et bud på £9 Millioner Pund for den polske landslagskeeperen.
12. desember 2009 spilte Boruc sin 200. kamp for Celtic mot Motherwell, en kamp Celtic vant 3-2. I april 2010 ble han tildelt prisen "årets redning" i den skotske Premier League.
4. mai 2010 Spilte Boruc sin siste match for Celtic, og det mot rivalen Rangers. Kampen endte 2-1 til Celtic

Fiorentina

Med bare 1 år igjen av kontrakten forlot Boruc Celtic til fordel for italienske Fiorentina for en uviss sum den 12. juli 2010 .
Hans uoffisielle debut for klubben kom 18. august 2010 i en vennskapskamp mot Valencia som han forøvrig storspilte i. Valencia vant til slutt kampen 2-0.

Landslagsspill

Han debuterte på A-landslaget 28. april 2004, i en vennskapskamp mot Irland, i et resultat som endte 0-0.
Hans hete temperament har også vist seg i landslagskamper. I en treningskamp mot Kroatia før Verdensmesterskapet i fotball 2006 i Tyskland, viste Boruc langfingeren til kroatiske fans bak målet, som tidligere under kampen hadde prøvd å psyke ut Boruc. Disse episodene mot motstanderlagenes fans har gjort at han har blitt en svært omdiskutert spiller blant motstandernes tilhengere.
Han ble tatt ut i Polens EM-tropp til EM i Frankrike 2016.

Heltestatus

Den 21. april 2007 ble Boruc en helt da han selv hjalp en gravid polsk kvinne. Boruc kjørte senere den gravide kvinnen til sykehuset og ble hyllet mye i Polen og Skottland.